на вътрешния руски пазар поради държавна намеса под формата на ценови ограничения. Ето защо според FE цените на вътрешния пазар на АН не са подходящи за използване в настоящата процедура. След разгласяването FE повтори убеждението си, че е налице държавна намеса, характеризираща се основно с ценови ограничения в Русия. За тази цел FE се позова на множество източници и документи, издадени от различни публични органи, като ценови листи, споразумения, пътни карти и брифинги на държавни служители. Представените от FE документи обаче са с дата извън РПРП и/или FE не са успели да обяснят значимостта и въздействието на тези доказателства върху продажбите на вътрешния пазар на производителите износители и доколко те са подходящи за използване в тази процедура. Във всеки случай важността на тези документи в контекста на тази процедура е спорна. След като Комисията установи вероятността за повторно възникване на дъмпинга за ЕС, както е посочено в съображение 81, конкретното високо или по-високо ниво на дъмпинг няма да промени това заключение (вж. също съображение 85 в тази връзка). Поради това твърденията на FE бяха отхвърлени.
 (83)
 След разгласяването на заключенията FE заяви, че Бразилия е най-представителният пример за руския дъмпинг въз основа на публични статистически доклади за износа и местни независими доклади за вътрешния пазар.
 (84)
 Констатациите на Комисията се основават на конкретни за дружеството и проверени данни, предоставени от включените в извадката производители износители, които бяха счетени за по-точни и надеждни от обобщените публични статистически данни. Освен това Комисията извърши анализ на цените на износа за пазарите на редица трети държави, за които се счита, че са представителни за общите продажби за трети държави за всеки от включените в извадката производители (вж. съображение 78). Оценката на продажбите в много трети държави беше счетена за по-представителна от оценката на данните за една държава.
 (85)
 Също така FE заяви в отговор на разгласяването, че в своята оценка на дъмпинга Комисията не е разгледала конкретното положение на пазара на газ в Русия.
 (86)
 Както е обяснено в съображения 77—81, при настоящия преглед с оглед изтичане на срока на действие на мерките Комисията не е направила изчисление на дъмпинга. Поради това Комисията не счете за необходимо да оцени надеждността на производствените разходи (включително разходите за газ).
 (87)
 В отговор на разгласяването RFPA и Acron заявиха, че Комисията не е извършила изчисление на дъмпинговия марж, като по този начин е нарушила член 11, параграф 9 и член 2 от основния регламент, който налага използването на стандартна методология за определяне на наличието на дъмпинг в контекста на прегледите с оглед изтичане на срока на действие на мерките. Acron и Eurochem също заявиха, че Комисията не е представила каквито и да е изчисления на дъмпинга в това разследване, като по този начин е нарушила правото им на защита. Според тях също така не е ясно защо Комисията е сравнила цената франко завода на вътрешния пазар с експортната цена франко завода за трети държави, без на практика да е извършила изчисляване на дъмпинга.
 (88)
 Комисията не е изчислила дъмпинга въз основа на вноса в ЕС по време